شەفەق نیوز/ هونەرمەن شیوەکار فەرەنسی پیێر سولاج،
لە تەمەن دویەم دویای سەد ساڵی، دویای میژوو درویژیگ لە هونەری، ک تابلۆیلی وە پلەیل
جیاوازیگ لە ڕەنگ سیا وەناوبانگ بوین، دویاکووچی کرد.
ئەلفرێد باشمان برادەر کۆنەی پیێر سولاج  وت: خەوەر خەفەتبارییگە، وەرجە کەمێگ وەگەرد ژنەگەی
قسە کردم، ک وەرجە چەن رووژیگ ئاهەنگ جەژن ژنخوازی هەشتایان کردن.
ئیمانۆیل ماکرۆن سەرۆک فەرەنسا لەبان مردن سولاج
لە تویتەر نویسان: سولاج زانست چوین دووارە ڕەنگ سیا بکەێدە بەهرە، هیشت رووشنایی لەلی
دەرچوود، وەگەرد ڕەنگ سیایش، کارەیلی نموونەی زنییگ نشان دان، ک گشتمان ئومێد لەکی
بەیمن.
ریما عەبدولمەلیک خانمە وەزیر روشنهویری فەرنسا
وت: کەلەمەی گەورەیگە لە جەهان هونەری و فەرەنسا.
ئێلیزابێت بۆرن، خانمە سەرۆک وەزیرەیل لەبان
تویتەر نویسان: سولاج بەرهەم گەپیگ لە شوین خوەی هیشتەجی، ک لە سەردەم رەد کەێد، و
دووارە دروس ڕەنگ سیا کرد وەشیوەی رەنگینیگ، و ناو "کویخای رووشنایی" بڕیە
باڵای.
سولاج ک لە ٢٤ دیسەمبەر ١٩١٩ لەداڵگبویە، وەناوبانگی
فراوانیگ هەرلە پەنجایل سەدەی گوزەشتە پەیا کرد، و تابلۆیکی چینە ناو گرنگترین مۆزەخانەیل
جەهان.
ئەرا زیاتر لە ٧٥ ساڵ، کارەیلی بوینە گرنگی دامەزراوەیل
کەلتوری و بازاڕ هونەر، ک لە نۆڤەمبەر ٢٠٢١، یەکیگ لە تابلۆیلی وە ٢٠،٢ مەلیۆن
دۆلار لە نیویۆرک فرووشیا.
